stanford-oval/wikipedia huggingface dataset:
คำร่วมเชื้อสาย
ภายในภาษาเดียวกัน

คำร่วมเชื้อสายในภาษาเดียวกัน หรือคำฝาแฝด (doublet (linguistics)) อาจมีความหมายที่ต่างกันเล็กน้อยไปถึงต่างกันสิ้นเชิง ตัวอย่างเช่นคำว่า ward และ guard "ปกป้อง ระวัง"(<PIE *wer-, "to perceive, watch out for" "รับรู้ ระวัง") ในภาษาอังกฤษเป็นคำร่วมเชื้อสาย เช่นเดียวกับคำว่า shirt "เสื้อ" และ skirt "กระโปรง" (<PIE *sker-, "to cut" "ตัด") ในบางกรณีรวมถึงกรณีนี้ด้วย คำหนึ่ง ("skirt") ได้รับมาจากภาษาอื่นที่ใกล้เคียงกับภาษาอังกฤษ ส่วนอีกคำเป็นคำพื้นเมื่อง ("shirt")  คำยืมหลายคำเป็นแบบนี้ ซึ่งคำว่า skirt ในตัวอย่างนี้ยืมมาจากภาษานอร์สเก่าในช่วงเดนลอว์
บางครั้งฝาแฝดทั้งสองก็มาจากภาษาอื่นทั้งคู่โดยปกติจะเป็นภาษาเดียวกันแต่ช่วงเวลาต่างกัน ตัวอย่างเช่นคำว่า chief (ที่แปลว่าหัวหน้าในภาษาอังกฤษ) มาจากคำว่า chef ("หัว") ในภาษาฝรั่งเศสสมัยกลางและการออกเสียงสมัยใหม่ก็อนุรักษ์เสียงพยัญชนะของภาษาฝรั่งเศสสมัยกลาง ส่วนคำว่า chef (เชฟ หัวหน้าครัว) ถูกยืมมาจากคำเดียวกันในศตวรรษต่อ ๆ มาแต่เสียงพยัญชนะได้เปลี่ยนแปลงเป็นเสียง "sh" แล้วในภาษาฝรั่งเศส คำเช่นนี้ก็สามารถเรียกได้ว่าเป็นฝาแฝดทางศัพทมูลวิทยา และยังพบได้ในปริมาณที่มากกว่าสองเช่นกับคำว่า wain ("เกวียน" ภาษาอังกฤษพื้นเมือง) waggon/wagon ("เกวียน รถตู้ ตู้รถไฟ" จากภาษาดัตช์) และ vehicle ("ยานพาหนะ" จากภาษาละติน) ในภาษาอังกฤษ
คำในภาษาหนึ่งอาจถูกยืมไปในภาษาอื่นและได้พัฒนาความหมายใหม่หรือรูปใหม่ขึ้นมาแล้วถูกยืมกลับเข้าไปภาษาต้นฉบับ นี่เรียกว่าการยืมใหม่ (reborrowing) ตัวอย่างเช่นคำว่า κίνημα (กินิมา, "การเคลื่อนไหว") ในภาษากรีกกลายเป็นคำว่า cinéma ในภาษาฝรั่งเศส (สิเนมา เปรียบเทียบกับภาษาอังกฤษอเมริกันคำว่า movie) และสุดท้ายถูกยืมกลับเข้าภาษากรีกเป็นคำว่า σινεμά (สิเนมา, "ศิลปะของภาพยนตร์" "โรงภาพยนตร์") คำว่า κίνημα และ σινεμά ในภาษากรีกจึงเป็นคำฝาแฝด
คำฝาแฝดที่ไม่ชัดเจนมากในภาษาอังกฤษอีกคู่คือคำว่า grammar (แกรมมาร์ "ไวยากรณ์") และ glamour (แกลเมอร์ "เสน่ห์")
คำร่วมเชื้อสายเทียม

คำร่วมเชื้อสายเทียมคือคำที่ผู้คนส่วนมากเชื่อว่าเกี่ยวข้องกัน (มีต้นกำเนิดร่วมกัน) แต่การตรวจสอบทางภาษาศาสตร์ได้เปิดเผยว่ามันไม่เกี่ยวข้องกัน ตัวอย่างเช่นคำกริยา ในภาษาละตินและ ในภาษาเยอรมันแปลว่า "มี" ทั้งสองดูเหมือนจะเกี่ยวข้องกันหากมองแค่ที่ความคล้ายคลึงแบบผิวเผิน แต่ทว่าคำทั้งสองวิวัฒน์มาจากรากที่ต่างกัน โดยในกรณีนี้เป็นรากภาษาอินโด-ยูโรเปียนดั้งเดิม (PIE) ที่ต่างกัน คำทั้งสองจึงไม่สามารถเป็นคำร่วมเชื่อสายกันได้ (ดูกฎของกริมม์สำหรับตัวอย่าง) คำว่า haben ในภาษาเยอรมันและ have ในภาษาอังกฤษมาจากราก *kh₂pyé- (จับ) ใน PIE และคำร่วมเชื้อสายแท้ในภาษาละตินคือคำว่า capere (ยึด จับ) ในทางตรงข้ามคำว่า habēre ในภาษาละตินมาจากราก *gʰabʰ (ให้ รับ) ใน PIE และคำร่วมเชื้อสายแท้ในภาษาอังกฤษที่มีรากเดียวกันคือคำว่า give (ให้) และ geben (ให้) ในภาษาเยอรมัน
ในทางเดียวกันคำว่า much ในภาษาอังกฤษและ mucho ในภาษาสเปนดูคล้ายกันและมีความหมายคล้ายกันแต่ไม่ใช่คำร่วมเชื้อสาย เพราะทั้งสองวิวัฒน์มาจากรากต่างกัน: much มาจากราก *mikilaz ในภาษาเจอร์แมนิกดั้งเดิม < *meǵ- ใน PIE และ mucho มาจากคำว่า multum ในภาษาละติน < *mel- ใน PIE คำร่วมเชื้อสายแท้ของคำว่า much เป็นคำว่า maño แทนในภาษาสเปน
ดูเพิ่ม

สถานีย่อยภาษา
กรรมร่วมเชื้อสาย (Cognate object)
คำพ้องรูประหว่างภาษา (Interlingual homograph)
ภาษาศาสตร์เชิงประวัติ
ภาษาศาสตร์เปรียบเทียบ
รายการของคำที่มีความหมายต่างกันในภาษาอังกฤษแบบอเมริกันและแบบบริติช (Lists of words having different meanings in American and British English)
รายการคำภาษาเยอรมันที่ร่วมเชื้อสายกับภาษาอังกฤษ (List of German cognates with English) (ในวิกิพจนานุกรม)
วงศัพท์อินโด-ยูโรเปียน (Indo-European vocabulary)
ศัพทมูลภาพพจน์ (Figura etymologica)
อ่านเพิ่ม

Rubén Morán (2011), Cognate Linguistics, Kindle Edition, Amazon.
แหล่งข้อมูลอื่น

Cognates.org เก็บถาวร 2016-12-16 ที่ เวย์แบ็กแมชชีน
SpanishCognates.org
นกแสกแดง

| นกแสกแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Strigiformes
วงศ์:: Tytonidae
วงศ์ย่อย:: Phodilinae
สกุล:: Phodilus
สปีชีส์:: P.  badius
ชื่อทวินาม
Phodilus badius (Horsfield, 1821)

ชนิดย่อย
 P. b. badius  P. b. saturatus  P. b. ripleyi  P. b. arixuthus  P. b. parvus
นกแสกแดง (อังกฤษ: Oriental bay owl; ชื่อวิทยาศาสตร์: Phodilus badius) เป็นนกล่าเหยื่ออยู่ในวงศ์นกแสก (Tytonidae) มีรูปร่างโดยทั่วไปคล้ายนกแสกธรรมดา (Tyto alba) แต่มีขนาดที่เล็กกว่า เมื่อโตเต็มที่จะมีความสูงประมาณ 28-29 เซนติเมตร ลำตัวด้านบนมีสีน้ำตาลแดงหรือน้ำตาลเหลือง อันเป็นที่มาของชื่อ มีลายจุดสีน้ำตาลเหลืองหรือสีเนื้อ ด้านล่างลำตัวและใบหน้าสีเนื้อแกมชมพู มีลายแต้มสีออกม่วง ตาสีน้ำตาลเข้ม มีขนสีน้ำตาลยื่นยาวเล็กน้อยออกไปทางด้านข้างของรูหูเป็นพุ่ม ในขณะที่บินจะเห็นปีกค่อนข้างสั้น
จัดเป็นนกที่บินได้เก่งมาก และอาจส่งเสียงร้องไปในขณะที่บิน โดยที่นกแสกชนิดนี้จะพบได้เฉพาะในป่าดิบและป่าเบญจพรรณ ตั้งแต่พื้นราบจนกระทั่งความสูง 2,200 เมตร จากระดับน้ำทะเล ออกหากินในตอนกลางคืน ตอนกลางวันส่วนใหญ่จะหลบซ่อนตามโพรงของต้นไม้ จึงทำให้พบเห็นตัวค่อนข้างยาก มีฤดูผสมพันธุ์ตลอดทั้งปี โดยทำรังตามโพรงต้นไม้ ซึ่งเป็นโพรงที่เกิดตามธรรมชาติ หรือโพรงที่สัตว์อื่น ๆ ทำทิ้งเอาไว้ รังมักจะอยู่สูงจากพื้นดินประมาณ 2-5 เมตร หรือมากกว่า นกมักจะใช้โพรงเดิมเป็นประจำทุก ๆ ปี นอกเหนือจากโพรงเหล่านั้นถูกนกหรือสัตว์อื่น ๆใช้ และนกแสกแดงไม่สามารถที่จะขับไล่ออกไปได้ ปรกติไม่มีวัสดุรองรังอีก รูปร่างของไข่เป็นรูปไข่ค่อนข้างกลม ขนาดโดยเฉลี่ย 30.0 x 34.5 มิลลิเมตร เปลือกไข่มีสีขาว ผิวเรียบ ในแต่ละรังมีไข่ 3-4 ฟอง บางรังก็มี 5 ฟอง ตัวเมียตัวเดียวที่ทำการฟักไข่ โดยเริ่มฟักหลังจากที่ออกไข่ฟองแรก ทั้ง 2 เพศช่วยกันเลี้ยงลูกอ่อน การพัฒนาของลูกอ่อนไม่แตกต่างไปจากนกแสกธรรมดามากนัก
อาหารของนกแสกแดง คือ สัตว์ฟันแทะขนาดเล็ก ค้างคาว นก งู กบ กิ้งก่าและสัตว์ขาปล้องขนาดใหญ่เช่นแมลงปีกแข็ง ตั๊กแตน และแมงมุม
นกแสกแดงจัดเป็นนกแสก 1 ใน 2 ชนิดที่พบได้ในประเทศไทย โดยพบได้ในภาคเหนือ ภาคตะวันตกและภาคใต้ ส่วนภาคตะวันออกเฉียงเหนือและภาคตะวันออกพบได้น้อยและพบได้เฉพาะพิ้นที่บางส่วนเท่านั้น ในต่างประเทศพบได้ตั้งแต่ภูมิภาคเอเชียใต้ เช่น ศรีลังกา จนถึงภูมิภาคเอเชียตะวันออกเฉียงใต้ เช่น ฟิลิปปินส์ ทำให้แบ่งออกได้เป็น 5 ชนิดย่อยด้วยกัน เช่น P. b. badius พบในเอเชียตะวันออกเฉียงใต้, P. b. saturatus พบในรัฐสิกขิม, P. b. ripleyi พบในอินเดียตอนใต้, เป็นต้น
แหล่งข้อมูลอื่น

ข้อมูลที่เกี่ยวข้องกับ Phodilus badius ที่วิกิสปีชีส์
อรรถพล อุปการี

นักปาลูกดอกชาวไทย (เกิด พ.ศ. 2516)
Darts player
อรรถพล อุปการี (12 กุมภาพันธ์ พ.ศ. 2516 – ) เป็นนักปาลูกดอกระดับอาชีพชาวไทยที่แข่งในรายการของเวิลด์ดาตส์เฟเดอเรชัน (WDF) และโปรเฟสชันแนลดาตส์คอร์ปอเรชัน (PDC) ซึ่งเขาเป็นตัวแทนประเทศไทยในการแข่งพีดีซี เวิลด์คัพออฟดาตส์
อาชีพ

ใน พ.ศ. 2556 อรรถพลได้เป็นแชมป์การแข่งมาเลเซียนโอเพนโดยเป็นฝ่ายชนะอามิน อับดุล-ฆานี และยังเข้าถึงรอบสุดท้ายของการแข่งฮ่องกงโอเพนในปีเดียวกันนี้ ครั้นใน พ.ศ. 2558 เขาได้เข้าร่วมการแข่งพีดีซี เวิลด์คัพออฟดาตส์ 2015 เป็นครั้งแรกพร้อมกับธนวัฒน์ กวีนันทวงศ์ โดยพวกเขาเป็นฝ่ายแพ้เบรนแดน โดแลน และมิกกี แมนเซล จากไอร์แลนด์เหนือด้วยผล 2–5 ในเลก
กระทั่งในสามปีถัดมา อรรถพลได้เข้าแข่งพีดีซี เวิลด์คัพออฟดาตส์ ร่วมกับธนวัฒน์ ส่วนใน พ.ศ. 2559 พวกเขาเป็นฝ่ายแพ้ในแมตช์เปิดสนามให้แก่นันดอร์ แบสแสก และปอทริก โคแวช จากประเทศฮังการี รวมถึงพวกเขายังไม่ประสบความสำเร็จในการชนะจอห์น ไมเคิล และโยอันนิส เซลาโชกลู จากประเทศกรีซ ตลอดจนแกร์วิน พริเคอ และจอนนี เคลย์ตัน จากประเทศเวลส์ในสองนัดถัดมาเช่นกัน
ครั้นใน พ.ศ. 2562 ประเทศไทยไม่ได้รับเชิญอีกต่อไป ดังนั้นจึงไม่มีการเปิดเผยรายละเอียดเกี่ยวกับอรรถพล ซึ่งยังคงเข้าร่วมการแข่งเวิลด์ดาตส์เฟเดอเรชันในทวีปเอเชียต่อไป นอกจากนี้ เขายังได้เข้าแข่งในพีดีซี เอเชียนทัวร์ เขาผ่านเข้าสู่รอบก่อนชิงชนะเลิศในเดือนมิถุนายน พ.ศ. 2562 และทีมชาติไทยไม่ได้เข้าร่วมการแข่งใด ๆ นับตั้งแต่เกิดการระบาดทั่วของไวรัสโคโรนา
เส้นเวลาผลงาน

| การแข่ง | พ> ศ. 2558 | พ> ศ. 2559 | พ> ศ. 2560 | พ> ศ. 2561 |
| --- | --- | --- | --- | --- |
พีดีซี อีเวนต์ทางโทรทัศน์ที่ไม่ได้จัดอันดับ
เวิลด์คัพออฟดาตส์: รอบแรก
คิท โค้พ

| คิท โค้พ |
| --- | --- |
เกิด: 17 มีนาคม ค.ศ. 1977
คิท โค้พ (อังกฤษ: Kit Cope) หรือชื่อเต็ม คริสโตเฟอร์ ลี โค้พ (อังกฤษ: Kristopher Lee Cope) เป็นนักมวยไทย, นักสู้ป้องกันตัวแบบผสม และเป็นเจ้าของรายการโทรทัศน์ส่วนบุคคลชาวอเมริกัน เขาเป็นอดีตแชมป์โลก IPMTO ไลท์เฮฟวีเวทมวยไทย (ชนะ 23 ครั้ง แพ้ 1 ครั้ง ชนะน็อค 9 ครั้ง) รวมทั้งในกีฬาการต่อสู้แบบผสมด้วยสถิติชนะ 4 ครั้ง แพ้ 6 ครั้ง ความสำเร็จในอาชีพของเขาประกอบด้วยชนะใน เทศกาลสงกรานต์ 2004 และ 4 มวยไทยเวิลด์ไตเติล
โค้พยังได้ปรากฏตัวในรายการเฟียร์แฟกเตอร์ ซึ่งเป็นรายการเรียลลิตีเกมโชว์ ในวันที่ 15 มีนาคม ค.ศ. 2004 โค้พยังได้ปรากฏตัวพร้อมกับเบน การ์เซียในเอ็มทีวี ทรูไลฟ์:ไอแอม อะ มวยไทยไฟท์เตอร์ และอีกครั้งในเอ็มทีวี ทรูไลฟ์:ไอแอม อะ มิกซ์มาเชียลอาร์ทไฟท์เตอร์ ในปีค.ศ. 2007 เขาคือหนึ่งในสามเจ้าภาพของทีวีซีรีส์ไวล์ดเวิลด์ออฟสไปค์ ซึ่งมีฟุตเตจที่ถ่ายทำเกี่ยวกับกีฬามือสมัครเล่น โดยเจ้าภาพได้พยายามจัดกิจกรรมสันทนาการสำหรับพวกเขา
การแข่งขันในระดับอาชีพ

ในขณะที่เขาเข้าร่วมแข่งขันมวยไทย คิทได้ปรากฏตัวในซีรีส์เอ็มทีวีทรูไลฟ์ ได้มีการบันทึกเหตุการณ์การฝึกซ้อมและการเดินทางสู่ประเทศไทยเพื่อต่อสู้ในการแข่งขันแบบมือเปล่า คิทได้เดินทางไปยังแม่สอด ที่ประเทศไทย เมื่อวันที่ 13 เมษายน ค.ศ. 2004 เพื่อต่อสู้กับฝ่ายตรงข้ามที่เป็นนักสู้ชาวพม่า ซึ่งมีชื่อว่า โมโจ ในการแข่งขันด้วยมือเปล่าที่จัดขึ้นในช่วงเทศกาล ซึ่งคิทได้ชนะการต่อสู้ในยกแรก
ภายหลังจากการต่อสู้ในรายการแข่งขันแบบ 1-1 คิทเริ่มเข้าสู่โลกของศิลปะการต่อสู้แบบผสม ดูเหมือนว่าเขาต้องการสร้างผลงานใน MMA เป็นอย่างที่ทำแบบมวยไทย ในปัจจุบัน คิทได้ฝึกฝนร่วมกับแวนด์ไฟท์ทีม โดยเฉพาะอย่างยิ่งกับ MMA และไพรด์เลเจนท์ นักสู้คนปัจจุบันของ UFC คือแวนเดอร์เลย์ ซิลวา โดยคิทได้รับการเปิดตัวในการแข่ง UFC เมื่อวันที่ 5 พฤศจิกายน ค.ศ. 2005 ในรายการ TUF 2 ไฟแนล เขาได้พ่ายแพ้ต่อเคนนี่ ฟลอเรน ในยกที่สองจากท่ารัดคอทางด้านหลัง เนื่องด้วยคิทได้รับบาดเจ็บที่ไหล่ที่ต้องผ่าตัดเนื่องจากอุบัติเหตุมอเตอร์ครอสก่อนช่วงการแข่ง ซึ่งถูกทำให้ได้รับความรุนแรงจากท่อนแขนในปลายยกที่หนึ่ง
รายงานจากคณะกรรมการกีฬารัฐเนวาด้า (NSAC) แจ้งว่าคิท โค้พ กับการแข่งขันเวิลด์เอ็กซ์ตรีมเคจไฟท์ติ้ง กับเหตุการณ์ที่พบกับ "เรเซอร์" ร็อบ แมกคัลลาจ ได้ตรวจสอบพบผลบวกจากสารต้องห้ามที่มีชื่อว่าโบลดีโนน ซึ่งเป็นอนาบอลิคสเตียรอยด์
การแสดงความเห็นจากเคธ ไคเซอร์ ผู้อำนวยการบริหารของคณะกรรมการกีฬารัฐเนวาด้า ได้กล่าวว่า "แม้ว่าเราจะมีการแข่งจาก MMA ครั้งเดียวในปีนี้ (เสาร์สุดท้ายของ WEC) แต่เราก็ได้ตรวจสอบพบผลบวกจากการทดสอบหาสารเสพติดสำหรับ ค.ศ. 2007 โดยคิทได้รับการตรวจสอบพบผลบวกของโบลดีโนน" ซึ่งเป็นอนาบอลิคสเตียรอยด์ที่เหล่าสัตวแพทย์ใช้กันเท่านั้น ซึ่งโบลดีโนนใช้เฉพาะการช่วยฟื้นฟูอาการของม้าที่ได้รับบาดเจ็บ โดยมีหลายยี่ห้อที่สัตวแพทย์นำมาใช้ ประกอบด้วย อีควิแกน, อีควิพอยส์, อุลตราแกน และกานาโบล ซึ่งเป็นรายการสารต้องห้ามของคณะกรรมการกีฬาหลักรวมถึงกีฬาลีก
คิทจะได้เข้าร่วมแข่งขันในฤดูกาลถัดไปของเดอะ คอนเทนเดอร์เอเชีย การจัดรายการฤดูกาลที่สองจะเริ่มในช่วงปลายเดือนมิถุนายน ที่กัวลาลัมเปอร์ และทางผู้ผลิตรายการจะเพิ่มเงินรางวัลภายหลังจากที่ได้เสนอในฤดูกาลที่หนึ่ง ทำให้กลายเป็นเงินรางวัลจำนวนสูงที่สุดสำหรับวงการกีฬามวยไทย นอกจากนี้ยังมีนักมวยที่ได้รับการกล่าวขวัญถึงอย่างดูเอน ลุดวิค กับมาลัยเพชร
ชีวิตส่วนตัว

คิทถือกำเนิดที่ฐานทัพอากาศวิลเลี่ยมส์ รัฐแอริโซนา เขาเคยทำการหมั้นจีนา คาราโน มาแล้วครั้งหนึ่ง
ปัจจุบัน คิททำงานเป็นที่ปรึกษาให้แก่เรโวลูชั่น ไฟท์ ลีก ซึ่งเป็นองค์กร MMA ชุดใหม่ ซึ่งดำเนินการโดยเพื่อนของเขาที่มีชื่อว่าไบรอัน แวน ฮูเทน ซึ่งมีที่ตั้งห่างออกจากหลุยส์วิลล์ รัฐเคนทักกี
สถิติการต่อสู้แบบผสม

| ก่อนหน้า> ผล | แต้ม | คิท โค้พ> คู่ชก | วิธีชนะ | ถัดไป> รายการ | วันที่ | ยก | เวลา | หมายเหตุ |
| --- | --- | --- | --- | --- | --- | --- | --- | --- |
| แพ้ | 4-6 |  คอเรย์ ฮิลล์ | การยอมจำนน (ท่ารัดสามเหลี่ยม) | เรจจิ้งวูลฟ์ VIII: เคจ ซูเปอร์แมซี่ | 17 ก.ค. 2010 | 1 | 2:30 |  |
| แพ้ | 4-5 |  คาเมรอน ดอลลาร์ | การยอมจำนน (ท่ารัดคอด้านหลัง) | ROF 36 | 5 ธ.ค. 2009 | 1 | 4:38 |  |
| ชนะ | 4-4 |  แซช สกินเนอร์ | TKO (ชก) | FNE - ไฟท์ไนท์อีเวนส์ | 31 พ.ค. 2008 | 2 | 3:27 |  |
| ชนะ | 3-4 |  เดฟ คอชแรน | การยอมจำนน (ท่ารัดสามเหลี่ยม) | WFC ล็อกดาวน์ | 31 พ.ค. 2008 | 1 | 4:32 |  |
| แพ้ | 2-4 |  ร็อบ แมกคัลลาจ | TKO (การบาดเจ็บ) | WEC 25: ลาสเวกัส | 20 ม.ค. 2007 | 1 | 2:53 | WEC ไลท์เวท แชมเปี้ยนชิป |
| แพ้ | 2-3 |  เคนนี่ ฟลอเรน | Submission (ท่ารัดคอด้านหลัง) | UFC เดอะอุลติเมทไฟท์เตอร์ 2 ไฟแนล | 5 พ.ย. 2005 | 2 | 0:37 |  |
| ชนะ | 2-2 |  ไมค์ ลูเซโร | TKO (การต่อย) | เวเลอร์ไฟท์ติ้ง: โฮมออฟเดอะเบรฟ | 2 ก.ค. 2005 | 1 | 2:50 |  |
| ชนะ | 1-2 |  เอ็มเม็ตต์ โอลเวอร่า | การยอมจำนน (ท่ารัดแบบกีโยติน) | เวนอม - เฟิร์สสไตรค์ | 18 ก.ย. 2004 | 1 | 2:37 |  |
| แพ้ | 0-2 |  ติกิ โกสน์ | TKO (ไม่ตอบต่อระฆัง) | เวิลด์ไฟท์ติ้งอลิอันซ์ 2: เลเวล 2 | 5 ก.ค. 2002 | 2 | 5:00 |  |
| แพ้ | 0-1 |  วิลเลียม ศรีราไพ | การยอมจำนน (ท่ารัดคอด้านหลัง) | คิงออฟเดอะเคจ 1 | 30 ต.ค. 1999 | 1 | 3:18 |  |
ความสำเร็จ[ต้องการอ้างอิง]

ค.ศ. 2004 สงกรานต์ ไทยแลนด์ แบร์นัคเคิล แชมเปี้ยน
เนวาดา สเตท ฟรีสไตล์ เวรสลิง แชมป์ 2 สมัย
สมาชิก 1995 ทีมคิกบ็อกซิ่ง สหรัฐอเมริกา
ปรากฏตัวในรายการ เอ็มทีวีทรูไลฟ์: ไอแอม อะ มิกซ์มาเชียลอาร์ทไฟท์เตอร์ กับเอ็มทีวีทรูไลฟ์: ไอแอม อะ มวยไทยไฟท์เตอร์
ดูเพิ่ม

มวยไทย
ศิลปะการต่อสู้แบบผสมผสาน
แหล่งข้อมูลอื่น

The home of the Kit Cope เก็บถาวร 2011-01-29 ที่ เวย์แบ็กแมชชีน
Professional MMA record for Kit Cope from Sherdog
UFC Official Website
Master Toddy
Team Punishment เก็บถาวร 2017-09-11 ที่ เวย์แบ็กแมชชีน
CBS SportsLine article on Cope เก็บถาวร 2008-03-15 ที่ เวย์แบ็กแมชชีน
ค่ายโพธิ์สามต้น

ค่ายโพธิ์สามต้น เป็นโบราณสถานและแหล่งประวัติศาสตร์ประเภทค่ายทัพโบราณสมัยอยุธยา ตั้งค่ายเมื่อปี พ.ศ. 2309 ปัจจุบันยังไม่ได้ขึ้นทะเบียนโบราณสถาน ค่ายโพธิ์สามต้นตั้งอยู่ที่ตำบลโพธิ์สามต้น อำเภอบางปะหัน จังหวัดพระนครศรีอยุธยา ค่ายโพธิ์สามต้นแยกออกเป็นค่ายฝั่งตะวันตกและตะวันออก ค่ายฝั่งตะวันตกยังหลงเหลือร่องรอยทางประวัติศาสตร์อยู่มากมีแผนผังเป็นรูปสี่เหลี่ยมผืนผ้า ส่วนค่ายฝั่งตะวันออกแนวคูค่ายส่วนใหญ่ถูกทำลายไปเกือบหมด เหลือเป็นแนวกำแพงค่ายยาว ประมาณ 150 เมตร
พม่าได้ตั้งค่ายในพื้นที่ห่างจากวัดโพธิ์หอม หรือห่างจากต้นโพธิ์ทั้งสาม ไปทางตะวันตก ตามลำน้ำลพบุรีเก่าประมาณ 800 เมตร
ประวัติ > ภูมิหลัง

เส้นทางในการเดินทัพระหว่างกรุงศรีอยุธยากับหัวเมืองฝ่ายเหนือ ปรากฏหลักฐานในสมัยพระเจ้าตะเบ็งชะเวตี้ คราวสงครามพระเจ้าตะเบ็งชเวตี้ (พ.ศ. 2091) พระเจ้าตะเบ็งชะเวตี้นำทัพหลวง เสด็จยกทัพมาตั้งค่ายหลวง ณ ทุ่งพุทเลา ได้นำกำลังกองหลวงข้ามโพธิ์สามต้น มาตามทุ่งเพนียดเสด็จยืนช้าง ณ วัดสามวิหาร เตรียมเข้าตีกรุงศรีอยุธยา
พอในสมัยพระเจ้าอลองพญา ปี พ.ศ. 2303 พระองค์ได้นำทัพเข้าตีค่ายไทยที่ทุ่งตาลาน ให้ทัพหลวงตั้งอยู่ที่บ้านกุ่ม ทัพหน้ามังระราชบุตรกับมังฆ้องนรธาเข้าตั้งที่โพธิ์สามต้น ฝ่ายไทย นำโดยหลวงอภัยพิพัฒน์ ขุนนางจีน หาพวกจีนบ้านนายก่ายประมาณ 2,000 คน มาขออาสาตีค่ายข้าศึกที่โพธิ์สามต้น แต่ฝ่ายไทยและจีนเสียคนเป็นจำนวนมาก มังระเห็นได้ที ให้มังฆ้องนรธาเป็นกองระวังหน้าเคลื่อนที่เข้ามาตั้งค่ายที่วัดสามวิหาร แต่ก็ต้องถอยทัพไปเนื่องจากพระเจ้าอลองพญาทรงถูกตีแตกที่วัดหน้าพระเมรุ
ประวัติ > ตั้งค่าย

พม่ากลับมาอีกครั้งในปี พ.ศ. 2309 พระเจ้ามังระกษัตริย์พม่าได้ส่งแม่ทัพ คือ เนเมียวสีหบดี และ มังมหานรธาเข้าตีกรุงศรีอยุธยาทุก ๆ ด้าน โดยส่งกองทัพของเนเมียวสีหบดีมาตั้งค่ายใหญ่ที่โพธิ์สามต้น ส่วนกองทัพมังมหานรธาตั้งค่ายที่บ้านสีกุก โดยรื้อเอาอิฐวิหาร โบสถ์ มาก่อกำแพงล้อมเป็นค่าย แต่เมื่อมังมหานรธาตายที่ค่ายสีกุก เนเมียวสีหบดีเป็นแม่ทัพใหญ่ และยังได้กองทัพพม่าทั้งฝ่ายเหนือฝ่ายใต้สมทบกันเข้าล้อมกรุงศรีอยุธยาทุก ๆ ด้าน ตีจนกรุงศรีอยุธยาแตก พม่าได้รวบริบทรัพย์จับผู้คน จับสมเด็จพระเจ้าอุทุมพรได้และข้าราชการผู้ใหญ่ผู้น้อยภิกษุสามเณรไปเมืองพม่าโดยพวกที่ประชวรก็ถูกคุมขังอยู่ที่ค่ายโพธิ์สามต้น และมีกองทัพพม่า รวม 3,000 คน ตั้งอยู่ที่ค่ายโพธิ์สามต้น ทำหน้าที่ดูแลกรุงศรีอยุธยาคอยรวบรวมผู้คนและทรัพย์สิ่งของส่งไปพม่า
ต่อมาเมื่อพระเจ้าตากสินมหาราชทรงรวบรวมกำลังคน ยกทัพมาตีกรุงศรีอยุธยาจากเมืองจันทบุรี เมื่อทราบว่าพระเจ้าตากสินทรงยกทัพมาตีกรุงศรีอยุธยา พระเจ้าตากสินตามพม่าถึงโพธิ์สามต้น สั่งให้ทหารระดมตีค่ายโพธิ์สามต้น ต้นข้างฟากตะวันออก พอได้ค่ายโพธิ์สามต้นข้างฟากตะวันออก พระเจ้าตากสินจึงให้เข้าตั้งรักษาค่าย ทำบันไดปืนค่ายข้างฟากตะวันตก จากนั้นตีค่ายสุกี้ ข้างฟากตะวันตก กองทัพพระเจ้าตากสินเข้าค่ายโพธิ์สามต้นข้างฟากตะวันตกได้ ฆ่าสุกี้แม่ทัพพม่าตาย พระเจ้าตากสินมหาราชมีชัยชนะพม่าเมื่อวันที่ 6 พฤศจิกายน พ.ศ. 2310 และตั้งพักกองทัพอยู่ที่ค่ายพม่าที่โพธิ์สามต้น ยังได้รวบรวมทรัพย์สมบัติที่ยังมิได้ส่งไปพม่า รวบรวมเก็บรักษาไว้ในค่ายแม่ทัพที่โพธิ์สามต้น ยังจับเจ้านายพม่าได้อีก
ปัจจุบัน

ค่ายโพธิ์สามต้นแยกออกเป็น ค่ายฝั่งตะวันตกและฝั่งตะวันออก มีแผนผังเป็นรูปสี่เหลี่ยมผืนผ้า ส่วนค่ายฝั่งตะวันออก แนวคูค่ายส่วนใหญ่ถูกทำลายไปเกือบหมดสิ้น 
ค่ายฝั่งตะวันตกมีหลักฐานที่หลงเหลือเป็นสิ่งก่อสร้างซึ่งมีดินทับถมอยู่อย่างชัดเจน ส่วนฐานของแนวกำแพงซึ่งมีขนาดความกว้างประมาณ 6.60 เมตร แนวผนังก่ออิฐทั้งสองข้างหนาด้านละ 0.90 เมตรก่อขึ้นรูปผนัง แกนกลางเป็นดินถมผสมเศษอิฐหักอัดแน่น แนวอิฐก่อผนังทั้งหมดถูกก่อเรียงอย่างเป็นระเบียบก่อสอด้วยดิน ค่ายโพธิ์สามต้นฝั่งตะวันออกเหลืออยู่ประมาณ 150 เมตร สูงประมาณ 1.00 เมตร คาดว่าหลงเหลือเป็นแนวกำแพงเพียงร้อยละ 10 จากของเดิม
ปัจจุบันยังมีการตั้งศาลพระเจ้าตากสิน
ผลสืบเนื่อง

สมเด็จพระเจ้าตากสินมหาราชได้โปรดให้ไปนำอิฐที่ค่ายโพธิ์สามต้นมาทำเป็นกำแพงเมืองธนบุรี นอกจากนั้นในช่วงหลังสงครามโลก ทางราชการที่กรุงเทพต้องการอิฐโบราณจำนวนมาก จึงมีการรื้อถอนและขนอิฐไปขายเป็นจำนวนมาก
ในกรุงเทพมหานคร มีชื่อซอยที่แยกจากถนนอิสรภาพ ในซอยนี้ยังมีตลาดชื่อโพธิ์สามต้น โดยบริเวณตลาดมีโพธิ์ต้นใหญ่อยู่ต้นหนึ่งและมีศาลเจ้าอยู่ด้วย ที่ตั้งชื่อโพธิ์สามต้น สันนิษฐานได้หลายกรณี เช่น เดิมมีต้นโพธิ์อยู่สามต้น ตายไปสองต้น อีกสมมติฐานคือ ตั้งชื่อโพธิ์สามต้นเพื่อเป็นเกียรติและประวัติที่พระเจ้าตากสินได้เข้าโจมตีค่ายโพธิ์สามต้น
สงครามคราวเสียกรุงศรีอยุธยาครั้งที่ 2
ประเทศเอลซัลวาดอร์ในโอลิมปิกฤดูร้อน

ประเทศเอลซัลวาดอร์ในโอลิมปิก
ฆ้อง

เครื่องดนตรีลักษณะฆ้องในฟิลิปปินส์
ฆ้อง เป็นเครื่องดนตรีประเภทเพอร์คัชชันทำด้วยโลหะที่มีหลายรูปแบบ คำว่าฆ้องนั้นมีที่ว่าจากภาษาชวา ปรากฏการใช้ฆ้องในหลายชาติในทวีปเอเชีย เช่น จีน อินโดนีเซีย ไทย มาเลเซีย เป็นต้น ปัจจุบันฆ้องเข้าไปมีส่วนในดนตรีตะวันตกด้วยเช่นกัน
ฆ้องในดนตรีไทย

ฆ้อง เป็นเครื่องดนตรีไทยประเภทเครื่องตี มีหลายขนาดและประเภท บางชนิดเป็นเพียงเครื่องตีให้สัญญาณ เช่น ฆ้องกระแต ใช้ตีบอกสัญญาณเข้าเวรยาม, ฆ้องชัย ใช้ตีบอกสัญญาณในกองทัพสมัยโบราณ เป็นต้น บางท้องถิ่นเรียกว่า โหม่ง
ฆ้องในดนตรีไทย > รายชื่อฆ้องในดนตรีไทย

ฆ้องวงใหญ่ ใช้ในวงปี่พาทย์ วงมโหรี
ฆ้องวงเล็ก ใช้ในวงปี่พาทย์ วงมโหรี
ฆ้องมอญ ใช้ในวงปี่พาทย์มอญ
ฆ้องราว ในอดีตใช้บรรเลงประกอบการเล่น"ระเบ็ง"ซึ่งเป็นมหรสพโบราณประแภทหนึ่ง
ฆ้องคู่ ใช้ในวงปี่พาทย์ชาตรี
ฆ้องเหม่ง ใช้ในวงบัวลอย
ฆ้องโหม่ง
ฆ้องที่ใช้ในพิธีกรรมทางศาสนา

ปัจจุบัน ฆ้องถูกนำไปใช้ร่วมกับพิธีกรรมต่างๆ  โดยนิยมซื้อไปถวายวัด  เพราะเชื่อกันว่าจะ ทำให้มีชื่อเสียงโด่งดัง
ปัจจุบัน แหล่งผลิต ฆ้องของประเทศไทย อยู่ที่บ้านทรายมูล ตำบลทรายมูล อำเภอพิบูลมังสาหาร จังหวัดอุบลราชธานี มีมากมายหลายขนาด จัดเป็นสินค้าโอทอป ของตำบล โดย ฆ้อง จะมีโฉลก แบ่ง ตามความเชื่อของชาวอิสาน ดังนี้
สิทธิชัยมังคลโชค
ตีอวดโลกป่าวเดียวดาย
เสียงดังไกลบ่มั่ว
เสียงดังทั่วเท่าแผ่นธรณี
แสน มเหสีมานั่งเฝ้า
เป็นเจ้าแผ่นทองเหลือง
แห่ขุนเมืองขึ้นนั่งแท่น
แสนขุนแหล่นมาเต้า
ตีโอนอ้าวเสพขอนผี
นางธรณีตกใจกลัวสะท้าน
ตีออกบ้านผามเอาชัย
โฉลกนิยมใช้มือคืบ กำปั้น ทางภาคอีสานใช้กำปั้นเรียงตามโฉลก 11 โฉลก
ฆ้องในวงออร์เคสตรา

ในวงออร์เคสตรา ฆ้อง หรือบางครั้งเรียกว่าแทมแทม (tam-tam มีที่มาจากภาษาจีน) มีลักษณะเป็นฆ้องแบบแบน ไม่มีระดับเสียง มีได้หลายขนาด ฆ้องสามารถให้ได้ทั้งเสียงนุ่มลึกลับ และเสียงที่ดังกร้าว ขึ้นอยู่กับวิธีการตี ตำแหน่งการตีที่ดีที่สุดอยู่ที่บริเวณโดยห่างจากจุดศูนย์กลางเล็กน้อย ไม้สำหรับตีฆ้องเป็นไม้หัวนุ่ม
คิม โซ-อึน

| คิม โซ-อึน |
| --- | --- |

สารนิเทศภูมิหลัง
เกิด:  (1989-09-06) 6 กันยายน ค.ศ. 1989 (35 ปี) จังหวัดคย็องกี เกาหลีใต้
อาชีพ: นักแสดง นางแบบ
ปีที่แสดง: 2004–ปัจจุบัน
สังกัด: Ascendio Reserve

ชื่อเกาหลี
ฮันกึล: 김소은
ฮันจา: 金昭誾
อาร์อาร์: Gim So-eun 
เอ็มอาร์: Kim Soŭn 
 
คิม โซ-อึน (อักษรโรมัน: Kim So-eun; เกาหลี: 김소은; อาร์อาร์: Gim So-eun; เอ็มอาร์: Kim So-ŭn; เกิด 6 กันยายน ค.ศ. 1989) เป็นนักแสดงหญิงชาวเกาหลีใต้ เธอเริ่มมีชื่อเสียงในปี 2009 จากละครโทรทัศน์ชื่อดังเรื่องรักฉบับใหม่หัวใจ 4 ดวง เธอได้แสดงในละครหลากหลายแนว อาทิ Happiness in the Wind, ขอจูบสักพันครั้ง เพื่อฝันของเรา, เกมลวงแหล, บัณฑิตรัตติกาล, Our Gap-soon, Evergreen และ เรื่องราวความรักวุ่นๆ ของ 3 พี่น้อง
ผลงาน > ละครโทรทัศน์

Sisters of the Sea (ค.ศ. 2005)
Sad Love Story (ค.ศ. 2005)
Drama City (ค.ศ. 2006)
Byul Soon Gum (ค.ศ. 2007)
Empress Chun Chu (ค.ศ. 2009)
Boys Over Flower (ค.ศ. 2009)
The Man Who Can't Get Married (ค.ศ. 2009)
A Good Day For The WInd To Blow (ค.ศ. 2010)
A Thousand Kisses (ค.ศ. 2011)
Secret Angel (ค.ศ. 2012)
Happy Ending (ค.ศ. 2012)
Horse doctor (ค.ศ. 2012-2013)
After School : Lucky or Not / After School Bokbulbok (ค.ศ.2013)
Liar Game (ค.ศ. 2014)
Scholar Who Walks the Night (ค.ศ. 2015)
Falling for Challenge (ค.ศ. 2015)
Pounding Spike 2 (ค.ศ. 2016)
Our Gab Soon (ค.ศ. 2016)
That Man Oh Soo  (ค.ศ. 2018)
ผลงาน > ภาพยนตร์

Sassy Girl  (ค.ศ. 2004)
Foolish Game (ค.ศ. 2004)
Fly, Daddy, Fly (ค.ศ. 2006)
Family Matters (ค.ศ. 2006)
Two People (ค.ศ. 2007)
The Show Must Go On (ค.ศ. 2007)
Someone Behind You (ค.ศ. 2007)
Mourning Grave / The Girl's Ghost Story (ค.ศ. 2014)
Vertigo (ค.ศ. 2014)
ผลงาน > รายการวาไรตี้

Music & Lyrics
Giltter
We Got Married Season 4
Happy Together Season 3
ผลงาน > โฆษณา & พรีเซนเตอร์

KTF Telecom
Clean and Clear - Clear Fairness Lotion
Anycall - Bodyguard
Pocari Sweet
BonJuk
J.ESTINA Spokesperson
ผลงาน > มิวสิกวีดีโอ

Yoon Gun - Let's Break Up
Yoon Gun - Sarang Han Da Myun
Monday Kiz - Bye Bye Bye
8eight - Goodbye, My Love
Acoustic Collabo - First Love's Melody
Lim Jae wook - Spring Expectation
ผลงาน > รางวัลที่ได้รับ

KBS Female Rookie Award 2009
MBC Female Rookie Award 2012
แหล่งข้อมูลอื่น

บ้านของคนรัก คิมโซ-อึน เก็บถาวร 2010-01-04 ที่ เวย์แบ็กแมชชีน
บ้านหลังเล็ก ของคนรัก คิมโซ-อึน เก็บถาวร 2009-11-05 ที่ เวย์แบ็กแมชชีน
จรัสศรี ทีปิรัช

| คุณหญิงจรัสศรี ทีปิรัชม> ป.ช., ม.ว.ม., ต.จ..ข้อมูลส่วนบุคคล |
| --- | --- |
เกิด: 3 มีนาคม พ.ศ. 2482 (85 ปี) จังหวัดมหาสารคาม ประเทศไทย
พรรคการเมือง: ประชาธิปัตย์ (2543–ปัจจุบัน)
คู่สมรส: สากล ทีปิรัช

คุณหญิง จรัสศรี ทีปิรัช (เกิด 3 มีนาคม พ.ศ. 2482) สตรีคนแรกที่ได้รับการแต่งตั้งเป็นผู้ว่าราชการจังหวัดของประเทศไทย โดยได้รับการแต่งตั้งเป็นผู้ว่าราชการจังหวัดนครนายก เป็นผู้ริเริ่มโครงการจัดรูปที่ดินเพื่อการพัฒนาเมืองในประเทศไทย
ประวัติ

ดร.คุณหญิงจรัสศรี ทีปิรัช (สกุลเดิม อัตถากร) เกิดเมื่อวันที่ 3 มีนาคม พ.ศ. 2482 (85 ปี) ที่อำเภอเมืองมหาสารคาม จังหวัดมหาสารคาม เป็นบุตรของนายบุญช่วย กับนางอารีรัตน์ อัตถากร สมรสกับสากล ทีปิรัช (เสียชีวิต) มีบุตร-ธิดา รวม 2 คน คุณหญิงจรัสศรี ได้เข้ารับการศึกษาชั้นมัธยมศึกษาที่โรงเรียนวัฒนาวิทยาลัย จากนั้นจึงได้เข้าศึกษาต่อในระดับปริญญาตรี สาขาสถาปัตยกรรมศาสตร์ จุฬาลงกรณ์มหาวิทยาลัย โดยสำเร็จการศึกษาในปี พ.ศ. 2506 ต่อจากนั้นในปี พ.ศ. 2511 ได้สำเร็จการศึกษาระดับปริญญาโททางด้านการปกครอง จากมหาวิทยาลัยโทรอนโต ต่อมาในปี พ.ศ. 2539 ได้รับปริญญากิตติมศักดิ์จากมหาวิทยาลัยมหาสารคาม และ พ.ศ. 2552 ได้รับปริญญาการผังเมืองดุษฎีบัณฑิตกิตติมศักดิ์ จากมหาวิทยาลัยธรรมศาสตร์
การทำงาน

คุณหญิงจรัสศรี ทีปิรัช รับราชการในสังกัดกรมการผังเมือง[ต้องการอ้างอิง] จนได้รับตำแหน่งสูงสุดในสำนักผังเมือง กระทรวงมหาดไทย (กรมการผังเมือง) คือ ตำแหน่งผู้อำนวยการสำนักผังเมือง (ระดับ 10) ต่อมาในปี พ.ศ. 2536 จึงได้รับการแต่งตั้งให้ดำรงตำแหน่งผู้ว่าราชการจังหวัดนครนายก นับว่าเป็นสตรีคนแรกที่เป็นผู้ว่าราชการจังหวัดของประเทศไทย และได้รับรางวัลครุฑทองคำ ในปี พ.ศ. 2540 จากนั้นก็ได้รับการแต่งตั้งเป็นผู้ว่าราชการจังหวัดปทุมธานี ตั้งแต่วันที่ 6 มิถุนายน พ.ศ. 2541
หลังจากเกษียณอายุราชการแล้ว คุณหญิงจรัสศรี ทีปิรัช ได้สมัครเข้ารับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในปี พ.ศ. 2544 ได้รับการเลื่อนขึ้นมาแทนนายพรเสก กาญจนจารี และเป็นนายกสภาสถาบันราชภัฏเพชรบุรีวิทยาลงกรณ์ ในพระบรมราชูปถัมภ์
ปัจจุบัน คุณหญิงจรัสศรี ทีปิรัช ดำรงตำแหน่ง รองประธานสถาบันวิจัยจุฬาภรณ์ ฝ่ายบริหาร และผู้อำนวยการ สำนักองค์ประธาน สถาบันวิจัยจุฬาภรณ์
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2539 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2532 –  เหรียญจักรพรรดิมาลา (ร.จ.พ.)
พ.ศ. 2536 –  เหรียญลูกเสือสดุดี ชั้นที่ 1
เจนต์

| เจนต์ |
| --- | --- |
ชื่ออื่น: แมทเมทัล
แหล่งกำเนิดทางรูปแบบ:  เอกซ์ตรีมเมทัล  progressive metal  กรูฟเมทัล  avant-garde metal 
แหล่งกำเนิดทางวัฒนธรรม: กลางทศวรรษที่ 1990 ในสวีเดนและสหราชอาณาจักร
เครื่องบรรเลงสามัญ:  กีตาร์ไฟฟ้า  เบส  กลอง  เสียงร้อง  ซินธิไซเซอร์ 
ทัศนียภาพในระดับภูมิภาค
 ออสเตรเลีย  บราซิล  ยุโรป  สหรัฐ 
หัวข้ออื่น ๆ
 รายชื่อวงเจนต์  แมทคอร์  เทคนิคัลเดทเมทัล  แมทร็อก 
เจนต์ (อังกฤษ: Djent) เป็นการเรียกเสียงกีตาร์ของดนตรีแนวเฮฟวีเมทัลซึ่งแตกแขนงมาจากโพรเกรสซิฟเมทัล เป็นศัพท์ที่สร้างขึ้นเพื่อใช้เรียกเสียงแตกโทนต่ำของกีตาร์ตั้งแต่สายที่ 6, 7, 8 ถึง 9 โดยมีวงมัคกาห์ (Meshuggah) ของสวีเดนเป็นผู้นำในการเล่น และเรื่มมีวงอื่น ๆ นำเทคนิคนี้ไปใช้ อาทิ Animals As Leaders, Architects, Bulb, Periphery เป็นต้น